Chauchat (fuzuilh-vindrailher)

KinnigBroDoareFuzuilh-vindrailher damaotomatek / aotomatekMont en-droTennata dre argil hir, dre amprest gazoùBloavezh krouidigezh1915MunisionoùStumm orin8 mm LebelStummoù all.30-06 Springfield7,92 × 57 mm Mauser7,65 × 53 mm Mauser6,5 × 54 mm Mannlicher-SchönauerProduerienPezhioù, strollañGladiatorSIDARMEKanolioùManufacture d'Armes de Châtellerault Manufacture d'Armes de Saint-ÉtienneNiver produetWar-dro 225.000Mare implij1916 - 1948 (Bro-C'hall)Perzhioù teknikelMas (hep kartouchenn)9,07 kgHirder1.143 mmHirder ar c'hanol470 mmLusk-tennañ240 tenn/mnHed-tenn pleustrek200 mTizh mont e-maez ar boledoù630 m/sEndalc'hKarger hanter-gelc'hiek 20 kartouchennLezennRummad e Bro-C'hallA
Ar Chauchat, pe Fusil-mitrailleur Mle 1915 CSRG (evit Chauchat Sutter Ribeyrolles Gladiator) hervez e anv ofisiel en arme c'hall, pe c'hoazh Automatic Rifle, Model 1915 (Chauchat) hervez an arme stadunanat, e oa ar fuzuilh-vindrailher kentañ implijet gant an arme c'hall da vare ar Brezel-bed Kentañ.

 Istor 
A-raok ar Brezel-bed Kentañ he doa klasket Frañs, evel broioù all, diorren he c'hanolierezh hag hec'h armoù-tan hiniennel ponner evel ar mindrailherezioù. Goude deroù ar brezel e miz Eost 1914 e komprenas ar soudarded e oa ret kaout un arm-tan hiniennel gouest da dennañ en ur mod aotomatek evit skoazellañ un argad pe difenn ur savlec'h, met skañv a-walc'h evit bezañ diblaset buan war an dachenn-emgann. E 1915 e voe savet ur bodad-labour evit diorren un arm nevez, ennañ ar c'horonal Louis Chauchat, an ijinour Charles Sutter, ha Paul Ribeyrolles, rener an embregerezh marc'hoù-houarn Gladiator Le fusil-mitrailleur de 8 mm CSRG modèle 1915, war Armement Réglementaire Français (lennet d'an 08/09/2024).

E dibenn 1915 e voe ganet ar fuzuilh-vindrailher Chauchat. Un arm dezhañ daou vod-tennañ (damaotomatek hag aotomatek) e oa. Pourveziet e oa gant ur c'harger 20 tenn hanter-gelc'hiek, abalamour da stumm ispisial he c'hartouchennoù 8 mm Lebel. Un daoubez a oa stag outi. Kregiñ a reas he froduiñ buan a-walc'h ha lakaet e voe e servij en arme c'hall e miz Meurzh 1916. Soudarded stadunanat an American Expeditionary Forces a implijas anezhi etre 1917 ha 1918 ivez.

Ne blijas ket an arm d'ar soudarded da vat. Ne oa ket azasaet e wikefre hag e garger digor war ar c'hostezioù ouzh an emgannoù e frigas an trañcheoù, ha ne oa ket fiziapl. War-dro 19.400 skouerenn eus ur stumm kambret e .30-06 Springfield a voe savet evit Stadunaniz e 1918 Chauchat war Arme et Passion (lennet d'an 08/09/2024), met gwashoc'h c'hoazh e oa e gudennoù mont en-dro.

Adalek 1924 e voe kemeret e blas en arme c'hall gant ar fuzuilhoù-mindrailher FM MAC 24 hag FM 24/29. Ne voe ket implijet kalz ar Chauchat e emgannoù goude ar Brezel-bed Kentañ, war-bouez e brezel Spagn a-wechoù McNAB Chris, Armes à feu Encyclopédie visuelle, L'Imprévu, 2022, p. 264, pe evel arm seizet gant ar Wehrmacht da vare an Eil Brezel-bed.

 Daveennoù 

Rummad:Fuzuilhoù-mindrailher
Rummad:Armoù Bro-C'hall
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù Brezel Spagn